Unimex reforma energetica by Ulises Humberto G... 251 views
с днем рождения, любимый by solesita-n 733 views Funksies en Aktiwiteite | Gereformeerde Kerk Strand
Funksies en Aktiwiteite
Ondersteun ons lidmate
Ons Strand Skoonmaak was ‘n heerlike kuier oggend. ‘n Groep van 23 entoesiastiese lidmate, gewapen met handskoene, vullistange en plastieksakke het Saterdag, 14 September die skoonmaakaksie aangepak. Die weer het ook baie mooi saamgespeel om dit baie aangenaam te maak. . Die entoesiasme en opgewondenheid van almal is inspirerend, en ek hoop dat ons dit ‘n gereelde instelling kan maak. Hier is die getalle, “DIRTY DOZEN” van die vullis wat opgetel is.
1. Koeldrankbottels (35)
2. Waterbottels (40)
3. Doppies / Proppies (352)
4. Inkopiesakke (22)
5. Skyfiepakkies (23)
6. Lekkergoedpakkies (140)
7. Stooitjies (29)
8. Oorstokkies (59)
9. Stokkielekker-stokkies (166)
10. Aanstekers (55)
11. Vislyn (11)
12. Visvang Ligstokkies (1)
20 Skoene en skoensole, 2 lip ice, 4 tandeborsels, 5 penne en nog 15 kg ander plastiek items.
Suid-Afrikaners gebruik jaarliks ongeveer 8 biljoen plastiese inkopiesakke. Minder as 1% daarvan word herwin. Die meeste beland op stortingsterreine of waai uit vullisblikke wat weer ons stormwaterpype verstop. Uiteindelik beland baie plastiek in ons riviere en op ons strande.
In die natuur breek die plastiek in kleiner stukkies af, maar vergaan nooit heeltemal nie – dit word mikro-plastiek, maar nooit ’n organiese materiaal nie. Dit besoedel die grond, ons kos en ons water. Wetenskaplikes voorspel dat daar teen 2050 meer plastiek in die oseane as vis sal wees
Ons wil ons geloof prakties uitleef deur na God se skepping om te sien. Kom sit ‘n handjie by om rommel – veral plastiek- op die strand op te tel. Die vroue van GK Strand nooi almal om die oggend saam met ons te kom geniet. Klein en groot, jonk en oud…. almal is welkom!
Waar: Ons ontmoet mekaar 09H00 by die ingang van die Put-Put baan by die Strand, dan gaan ons vir so ‘n uurtjie rommel optel en daaarna heerlik saam koffie drink. So, bring asb ‘n geldjie saam.
Bring Saam: Eko-vriendelike Sonskerm, ‘n hoed, water (in ‘n herbruikbare waterbottel), handskoene (die herbruikbare tipe vir skottelgoed was of tuinwerk, ‘n houer vir rommel en geld vir koffie.